Rašt

Rašt (perz. رشت; gil. Rèšt) je grad u Iranu i sjedište pokrajine Gilan. Smješten je 20-ak km od Kaspijskog jezera i najvećim je gradom u iranskom kaspijskom pojasu. Ime Rašta dolazi od perzijske riječi reštan što znači „tkanje”, a prvi se put u povijesnim dokumentima spominje 682. godine. Kroz povijest je bio važnim raskrižjem između Irana, Rusije i Europe pa ga Iranci nazivaju i „Vratima Europe”. Uz tradicionalnu proizvodnju sagova, grad je značajan i zbog ribarstva, proizvodnje kavijara, te naftovoda. Prema popisu stanovništva iz 2006. godine u Raštu je živjelo 557.366 ljudi među kojima većina pripadaju Gilakima. Povezano Aerodrom Rašt Reference Vanjske veze (fa) Službene stranice Rašta Arhivirano 2010-01-07 na Wayback Machine-u Ostali projekti